Legal Document

Category: 1326

Text:
3.ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 194404 της 4/5 Νοεμ. 1969 (ΦΕΚ Β΄ 733) Περί πληρωμής των συντάξεων και βοηθημάτων του Δημοσίου δι’ επιταγών. Έχοντες υπ’ όψιν τας διατάξεις του Ν.Δ. 326/1969 «περί εκδόσεως υπό του Ελληνικού Δημοσίου επιταγών δια την πληρωμήν των συντάξεων και βοηθημάτων του Δημοσίου», αποφασίζομεν:  (Αντί για τη σελ. 92,23(β) Σελ. 92,23(γ) Τεύχος 1313 Σελ. 1 Πληρωμή με επιταγές 29.Β.γ.2-3 Πληρωταί των υπό του Δημοσίου εκδιδομένων επιταγών δια την πληρωμήν των υπ’ αυτού καταβαλλομένων συντάξεων και βοηθημάτων τυγχάνουσι, οιαδήποτε εν Ελλάδι Τράπεζα, το Ταμείον Παρακαταθηκών και Δανείων δια του εν Αθήναις Κεντρικού Καταστήματος και των Υποκαταστημάτων του Πειραιώς και Θεσσαλονίκης και το Ταχυδρομικόν Ταμιευτήριον δια της Κεντρικής Υπηρεσίας του, των Περιφερειακών Υπηρεσιών του και των Ταχυδρομικών Γραφείων εις τα οποία έχει ανατεθή η εκτέλεσις υπηρεσίας Ταμιευτηρίου. Οι παρά τοις Δημοσίοις Ταμείοις Πράκτορες της Τραπέζης της Ελλάδος και τα Γραφεία Παρακαταθηκών και Δανείων δεν δύνανται να είναι πληρωταί των επιταγών των συντάξεων και βοηθημάτων του Δημοσίου. Τα Δημόσια Ταμεία υποχρεούνται να δέχωνται τας υπό του Δημοσίου εκδιδομένας επιταγάς δια την πληρωμήν των υπ’ αυτού καταβαλλομένων συντάξεων και βοηθημάτων, προς εξόφλησιν χρεών, είτε αυτών τούτων των συνταξιούχων ή βοηθηματούχων είτε του τελευταίου οπισθογράφου, βεβαιωμένων εις ταύτα προς είσπραξιν. Αι Τράπεζαι, το Ταμείον Παρακαταθηκών και Δανείων και το Ταχυδρομικόν Ταμιευτήριον υποχρεούνται όπως παραδίδωσι καθ’ εκάστην δια πινακίων τας εξοφληθείσας υπ’ αυτών επιταγάς των συντάξεων και βοηθημάτων του Δημοσίου εις την Τράπεζαν της Ελλάδος, δια την, παρ’ αυτής, εις βάρος του λογαριασμού του Ελληνικού Δημοσίου Νο 200 «Ε.Δ.Συγκέντρωσις Εισπράξεων και Πληρωμών», πίστωσίν των ή πληρωμήν των. Τοκοφόρος ημερομηνία (VALEUR) πιστώσεως των πληρωτών των ανωτέρω επιταγών είναι η ημερομηνία παραδόσεως αυτών εις την Τράπεζαν της Ελλάδος. Εις τας Τραπέζας, το Ταμείον Παρακαταθηκών και Δανείων και το Ταχυδρομικόν Ταμιευτήριον, καταβάλλεται υπό του Δημοσίου προμήθεια ίση προς 0,5ο/οο δια την παρ’ αυτών εξόφλησιν των κατά τα ανωτέρω επιταγών πληρωμής των συντάξεων και βοηθημάτων. Η προμήθεια αύτη καταβάλλεται υπό της Τραπέζης της Ελλάδος εις βάρος του αυτού ως άνω παρ’ αυτή λογαριασμού του Ελληνικού Δημοσίου. Η Τράπεζα της Ελλάδος δέον όπως προέρχηται οίκοθεν εις την χρέωσιν του ρηθέντος λογαριασμού του Δημοσίου δια την πληρωμήν των δικαιούχων Τραπεζών, Ταμείου Παρακαταθηκών και Δανείων και Ταχυδρομικού Ταμιευτηρίου, τόσον δια το, παρ’ αυτών, καταβληθέν ποσόν προς εξόφλησιν των επιταγών όσον και δια την αναλογούσαν, επ’ αυτού, προμήθειαν. Η αυτή Τράπεζα υποχρεούται όπως αναγγέλη, ει δυνατόν αυθημερόν, εις το Γενικόν Λογιστήριον του Κράτους, την χρέωσιν του Λογαριασμού του Δημοσίου, δι’ ιδίας σχετικής καταστάσεως. Σελ. 92,24(γ) Τεύχος 1313 Σελ. 2 Η εκτύπωσις των ανωτέρω πινακίων παραδόσεως των επιταγών και παντός εντύπου αναγκαίου δια την εφαρμογήν της παρούσης ενεργείται επιμελεία και δαπάνη των Τραπεζών, Ταμείου Παρακαταθηκών και Δανείων και Ταχυδρομικού Ταμιευτηρίου. Ο έλεγχος και η συμφωνία των ενταλθέντων προς τα καταβληθέντα δια των επιταγών ποσά και η απόδοσις των, αναλογουσών επ’ αυτών, κρατήσεων, υπέρ Δημοσίου και Τρίτων, ενεργείται υπό του Γενικού Λογιστηρίου του Κράτους. Η άνω απόφαση τροποποιήθηκε από την 139687/5695/1980 (ΦΕΚ Β΄ 1148) απ. Υπ. Οικονομικών (κατωτ. αριθ. 5).